# Dulceida

Aida Domènech i Pascual, també coneguda com a Dulceida (Badalona, 23 d'octubre de 1989), és una bloguera i celebritat d'Internet catalana. És reconeguda per la seva tasca en la difusió de la moda a través del seu blog, el seu compte d'Instagram i d'altres xarxes socials.

## Trajectòria

Va iniciar la carrera professional en l'àmbit de la moda a través del seu blog de nom homònim; inicialment com una afició fins que progressivament es va anar professionalitzant. L'utilitzà com un espai personal on mostrar la seva afició per la moda i on vestia peces de roba o accessoris de tercers, així com per explicar moments de la seva vida. També va començar a difondre la seva feina entre les diferents xarxes socials, especialment en el seu compte d'Instagram (2,8 milions de seguidors al maig de 2020) i canal de Youtube (2,2 milions de seguidors al maig de 2020).
Domènech va rebre el premi Best Style Fashion Blog a la Berlin Fashion Week el 2014.
Va organitzar DulceWeekend l'estiu de 2016, un festival de moda que consistia en un mercat obert a l'antiga fàbrica de Cerveses Estrella Damm on venia part d'aquelles peces de roba que havia utilitzat al llarg de la seva carrera, també hi havia altres marques i concerts de Dj's i de Carlos Sadness. Aquest mateix any, va editar el seu primer llibre, Dulceida. Guía de estilo de l'editorial Libros cúpula, que inclou fotografies d'ella que ha fet durant tot un any de viatges i en la seva ciutat natal amb diversos "looks" i on explica en diversos apartats de la seva vida, com l'amor, l'amistat o els viatges.
L'any 2017 va llançar al mercat la línia de perfum Mucho amor by Dulceida distribuïda a través de les perfumeries Druni i en la seva pàgina DulceidaShop.
El gener del 2018 va desfilar per primera vegada a la 080 Barcelona Fashion per Ze García, dissenyador de peces luxoses de roba barceloní.
El 2022, va ser pregonera de l'Orgull de Barcelona.

## Vida personal

Va mantenir una relació sentimental amb el fotògraf Sergi López. El 2015, va sortir de l'armari a les xarxes socials com a bisexual presentant la parella del moment. El 2016, va casar-se amb Alba Paul Ferrer, encara que no van formalitzar els tràmits al Registre Civil. El 2021, van anunciar la ruptura. A mitjan 2023, van fer públic a través d'Instagram que tornaven a estar juntes. L'abril del 2024, van anunciar que serien mares, segons havia especulat prèviament el programa Socialité de Telecinco.

## Filmografia
### Pel·lícules

| Any | Títol | Paper | Director/a | Ref. |
| 2019 | Bajo el mismo techo | Cambrera | Juana Macías | |

### Sèries

| Any | Títol | Plataforma | Paper | Capítols |
| 2016 - 2019 | Paquita Salas | Netflix | Ella mateixa | 1x05. La magia que hay en ti 3x04. Viral |
| 2020 | Válidas | YouTube | Ella mateixa | 1x04. ¡Denunciadas! |
| 2021 | El Internado: Las Cumbres | Amazon Prime Video | Bibliotecària | 1x04. Episodi 4 1x05. Episodi 5 |

### Programes de televisió

| Any | Títol | Paper | Canal | Notes |
| 2015 | Al Rincón | Invitada | Antena 3 | Presentat per Risto Mejide. |
| 2016 - 2017 | Quiero Ser | Jurat | Divinity | Juntament amb Ángela Rozas i Cristo Báñez, i Sara Carbonero com a presentadora. |
| 2017 | Chester | Invitada | Cuatro | Presentat per Risto Mejide. |
| 2019 | Top Photo | Jurat | #0 | Juntament amb Jose Manuel Ferrater i Gonzaga Manso, i Brisa Fenoy com a presentadora. |
| 2019 | El cielo puede esperar | Invitada | #0 | Al capítol de Cristina Pedroche, presentat per Alberto Casado. |
| 2019 | Alguna Pregunta Més? | Invitada | TV3 | A la secció "La televisió és cultura". |
| 2020 | No pot ser! | Invitada | TV3 | Al capítol anomenat "La tele sóc jo", presentat per Jordi Basté. |
| 2020 | Top Photo | Jurat | Neox | Juntament amb Eugenio Recuenco i Gonzaga Manso, i Lorena Castell com a presentadora. |
| 2020 | Al Cotxe | Invitada | TV3 | Presentat per Eloi Vila. |

### Videoclips

| Any | Cançó | Artista | Àlbum |
| 2018 | Te Quiero Un Poco | Carlos Sadness | Diferentes Tipos de Luz |
| 2018 | La vida no es La la la | Café Quijano | La vida no es La la la |
| 2018 | Bajito | Ana Guerra | Reflexión |
| 2020 | Si Tú La Quieres | David Bisbal, Aitana | |

## Premis i reconeixements

* Best Style Fashion Blog del 2014
* Premio Pluma FELGTB Barcelona del 2016

## Obra

* Dulceida. Guía de estilo (2016) ISBN 9788448022136

## Referències

* ↑ «Conoce mejor a las blogueras Dulceida, A trendy life y Dans Vogue». La Vanguardia.
* ↑ Vázquez Creus, Andrea «Conoce mejor a las blogueras Dulceida, A trendy life y Dans Vogue». La Vanguardia, 21-07-2015.
* 1 2 «El fenomen de la blogger Dulceida i les noves formes de màrqueting». Telenotícies, 02-07-2016. [Consulta: 12 març 2017].
* ↑ Altarriba, Marta «Dulceida amenaza el trono de Lovely Pepa» (en castellà). El Periódico, 10-07-2016.
* ↑ «La marca Dulceida, al descubierto en su primer libro». La Vanguardia.
* ↑ «La reina de les blogueres de moda presenta el seu primer llibre, "Dulceida, guía de estilo"». Els matins de TV3, 31-03-2016. [Consulta: 12 març 2017].
* ↑ «El anuncio del perfume de Dulceida del que todo el mundo habla». La Vanguardia.
* ↑ Díaz, Paka. «Dulceida: abrimos el melón de lo que acompaña a la bisexualidad» (en castellà). Cosmopolitan, 28-06-2022. [Consulta: 10 novembre 2022].
* ↑ 20minutos. «De sus sueños de ser actriz a dependienta y, luego, 'influencer': Dulceida antes de ser Dulceida» (en castellà), 28-06-2020. [Consulta: 9 octubre 2022].
* ↑ «Dulceida, bloguera de moda, sale del armario y muestra a su novia en público» (en castellà), 22-10-2015. [Consulta: 9 octubre 2022].
* ↑ 20minutos. «La realidad sobre el matrimonio de Dulceida y Alba Paul: nunca estuvieron casadas oficialmente» (en castellà), 07-07-2021. [Consulta: 9 octubre 2022].
* ↑ Marín, Daniel H. «Les catalanes Dulceida i Alba Paul anuncien la reconciliació: la foto més especial». Catalunya Diari, 26-04-2023. [Consulta: 2 abril 2024].
* ↑ «Dulceida i Alba Paul anuncien que esperen el seu primer fill». El Món, 02-04-2024. [Consulta: 2 abril 2024].
* ↑ Gómez, Iván. «Dulceida i Alba Paul ho tenen tot preparat: comencen el procés per a ser mares». Catalunya Diari, 06-02-2024. [Consulta: 2 abril 2024].
* ↑ Llano, por Alba. «Dulceida debuta como actriz» (en castellà), 30-01-2018. [Consulta: 1r març 2021].
* ↑ Silvestre, Por Juan. «‘Paquita Salas': los 30 cameos de la T3, de peor a mejor» (en espanyol europeu), 01-07-2019. [Consulta: 1r març 2021].
* ↑ vertele.eldiario.es. «'El Internado: Las Cumbres' llega con sorpresas: cameo de Dulceida y canción de Natalia Lacunza» (en espanyol europeu), 18-02-2021. [Consulta: 1r març 2021].
* ↑ Celada, Marta. «#InfluencersAlRincón cara a cara con Risto Mejide: Wismichu, Dulceida, Lovely Pepa y AlexBY11 se confiesan en televisión» (en castellà), 01-12-2015. Arxivat de l'original el 2021-03-03. [Consulta: 1r març 2021].
* ↑ «Quiero ser» (en espanyol europeu). [Consulta: 1r març 2021].
* ↑ «Charla completa con Dulceida» (en espanyol europeu), 12-03-2017. [Consulta: 1r març 2021].
* ↑ «Cristina Pedroche: La joven vivirá su funeral en el regreso de 'El Cielo puede esperar'» (en castellà), 17-12-2019. [Consulta: 1r març 2021].
* ↑ TV3. «"La televisió és cultura", amb Dulceida». [Consulta: 1r març 2021].
* ↑ TV3. «"No pot ser!" estrena temporada amb Dulceida i Miquel Montoro», 11-03-2020. [Consulta: 1r març 2021].
* ↑ 20minutos. «La nueva temporada de 'Top Photo', el concurso de fotografía para 'influencers', llegará el domingo 14 de junio a Neox» (en castellà), 12-06-2020. [Consulta: 1r març 2021].
* ↑ CCMA. «Xavi Coral i Dulceida pugen "Al cotxe" amb Eloi Vila», 16-10-2020. [Consulta: 1r març 2021].
* ↑ «Dulceida protagoniza el videoclip de ‘Te Quiero Un Poco’ de Carlos Sadness». [Consulta: 1r març 2021].
* ↑ «Dulceida, la estrella del nuevo videoclip de Café Quijano - La Nueva Crónica» (en castellà), 25-10-2018. [Consulta: 1r març 2021].
* ↑ «Dulceida y los Javis se dan mucho amor en el nuevo videoclip de Ana Guerra, ‘Bajito’» (en castellà), 07-12-2018. [Consulta: 1r març 2021].
* ↑ Rodríguez, Por Christian. «Aitana y David Bisbal nos han dado el mejor homenaje en tiempos de coronavirus con su tema ‘Si tú la quieres'» (en espanyol europeu), 03-04-2020. [Consulta: 1r març 2021].